text:
Nyuma yo guhura na Yesu yahindutse umukristo yari Umubudisite
Ni musore avuga ko yavukiye mu umuryango w’ Ababudisite muri Thailande, umuryango we ukaba wari uturiye urusengero rw’ababudiste ndetse amashuri yayigiraga kuri uru rusengero. Sekuru yari umuntu ukomeye muri iri dini dore ko yari icyitegererezo muri uru rusengero.
Ageze ku myaka 13 yaje kubona ishusho y’umusaraba ku umutako wari waguzwe na mugenzi we abonye ububabare bw’uwarari k’umusaraba atangira kubyibazaho, ariko yaje kubisobanukirwa neza bitewe n’umwarimu wabigishaga wababwiye ko tariki 25 Ukuboza ari ikiruhuko kuberako baba bibuka Yesu ugereranywa ba Bouddha iwabo.
Ijoro rimwe baje kumva ikiganiro cy’ivugabutumwa cyakorwaga n’umuryango wa gikirisitu muri Thaiwan, aza kubona akanya ko gukomeza gukurikira iki kiganiro neza, aza kumva bavuga ngo muzi impamvu Yesu yavukiye mu umuvure? Ngo ni uko isi itari ifite aho avukira, barabaza ngo umufiteye umwanya?
Ariko abo mumuryango we ntibabyizeye ariko we yumvise ijwi rye amuhamagara mu ruganiriro mu mwijima arasohoka aramwitaba, arangije aramubwira ngo amufiteye aho yacumbika amusaba kuza.
Yaje kumva itangazo rimenyesha abashaka kujya babona inyigisho z’ijambo ry’Imana, bituma asobanukirwa neza ukuri ubutumwa bwiza abwakira anezerewe, nyuma y’imyaka yumva ubutumwa yatangiye kugereranya imyigishirize ya Gikirisitu n’iya Boudha bituma asanga ntahantu bihuriye yari ari mu umwijima w’icuraburindi.
Ariko kuko Atari afite aho gusengera yasengeraga aho asanzwe asengera kuko yari atarabona aho gusengera nyuma nibwo haje kuza abamisiyoneri atangira noneho gukorera Imana abohotse nuburyo bwo gusenga neza abohotse.
Yakomeje kubona urukundo rw’Imana mu ijambo ry’Imana aza gutangira kwigira umubatizo abatizwa ku myaka 17, bituma arenganwa kuko abo mu umuryango we batumvaga ibyo arimo ariko hamwe no gufashwa n’Imana ntabwo yigeze abivamo.
Ubukirisitu bwahinduye ubuzima bwe n’imibereho ye kuko byatumye amasuri ye ahagarara, areka n’inshuti ze zimwe bafatanyaga kunywa itabi, imico ye n’indanga gaciro ze byarahindutse kuburyo bugaragara.
Malachie@agakiza.org


c: text/html

text:
Umuyobozi w’Akazi kanoze Sezikeye Jacques
Umuyobozi w’umushinga Akazi Kanoze Acces ufasha urubyiruko kwihangira imirimo avuga ko kwiga mu bitabo bidahaije ngo umuntu ahatane ku isoko ry’umurimo ahubwo ko hakenewe no kwiga uburyo ibyo umunyeshuri yize abishyira mu ngiro.
Ibi yabitangaje kuri uyu wa kane ubwo Akazi Kanoze Access yasinyanaga amasezerano y’ubufatanye na Kampani ya Africa Smart Investement-Distiribution iteza imbere ikoranabuhanga mu burezi.
Umuyobozi wa ASI-D Francois Karenzi avuga ko ubu bufatanye hagati y’Akazi Kanoze Acces na ASI-D bushingiye ku guteza imbere urubyiruko binyuze mu gutanga inyigisho zo gushyira mu bikorwa ubumenyi bize hifashishijwe ikoranabuhanga.
Yagize ati “Akazi Kanoze bari gufasha abanyarwanda benshi cyane urubyiruko mu gutera imbere, bafite amasomo abafasha mu kwihangira imirimo, mu kumenya uko wakiga neza, ugakora ibyo ushaka kugera ho ukoresheje ubuhanga n’ubumenyi twe twifashisha umuyoboro wa ICT igihugu cyafashe natwe turi gutangaho umusanzu tugasanga gushyira hamwe ibyo dufite byahita bituma tugera ku byo twufuza vuba.”
ASI-D ifite uburyo bwo gusoma ibitabo bitandukanye bijyanye n’integenyanyigisho kuva mu mashuri abanza kugeza mu mashuri yisumbuye binyuze kuri internet, ngo izahita ishyiraho n’ibitabo bijyanye no kwihangira imirimo ku buryo bazajya babisoma binyuze kuri interineti.
Umuyobozi wa Akazi Kanoze Acces, Jacques Sezikeye, avuga ko kwiga mu ishuri bidahagije ngo umuntu ahatane ku isoko ry’umurimo ahubwo ko hakenerwa no kwiga uburyo ibyo umunyeshuri yize azabibyaza umusaruro, bakaba bari gufatanya na minisiteri y’Uburezi mu gutegeura intenyanyigisho z’amasomo yo kwihangira imirimo.
Yagize ati “igitabo ushobora kugisoma ariko ibyo uvanyemo ntushobore kumenya kubikora, ubu rero imfashanyigisho minisiteri yatangiye kuzihindura ku buryo urangije kwiga ajya ku isoko ry’umurimo afite, ubumenyi n’ubushobozi bwo gukora cya kintu. Turi gufatanyana na minisiteri mu kuvugurura integanyanyigisho mu masomo yo kwihangira imirimo kuva mu mbere kugera mu wagatandatu mu mashuri yisumbuye."
ASI-D niyo itanga za mudasobwa zikorerwa mu Rwanda mu mashuri yisumbuye mu rwego rwo kwihutisha ikoranabuhanga mu mu burezi.
Akazi Kanoze mu myaka 6 ishize kahuguye urubyiruko ibihumbi 20 mu masomo yo kwihangira imirimo ndetse 60% ubu bafite akazi, bakaba bakorera mu bihugu 11 by’Afurika.
Umuyobozi wa ASI-D Francois Karekezi

robotstxt: allowed

filter: keep


text:
Musabyimana w’imyaka 48, afite abana bane n’umugabo, yemeza ko ubudozi bw’inkweto amaze imyaka icyenda abukora kandi bukaba bumutungiye umuryango, bukamurinda gusabiriza.
Agira ati “Abantu benshi batangarira ko nywukora kandi utuma ntasabiriza, nkatunga umuryango wanjye ndetse nkabona amafaranga yo kujya muri koperative.”
Musabyimana Jaqueline utuye mu Murenge wa kanjongo, akorera hafi y’ibitaro bya Kibogora, avuga ko nubwo bisaba imbaraga z’abagabo mu gupfumura inkweto zikoneye ariko avuga ko kuba bwimwinjiriza hagati ya 200Frw na 3000Frw ku munsi bimuha imbaraga ntananirwe.
Ati “Nkeneye amahugurwa ngo nkore ibisumbye ibyo nkora, nkeneye kubona ibindi bikoresho nk’imashini muri aka kazi kuko bitoroshye gutunga umuryango ngo unatekereze imishinga irambye kandi umugabo wawe ari umuhinzi usanzwe.”
Musabyimana asaba abagore kutagira akazi basuzugura cyangwa kugira ako baharira abagabo gusa, kuko hari byinshi bamwe mu bagore bibwira ko batapfa gushobora nyamara bisaba kugerageza ugashyiramo ingufu.


text:
Abatuye umurenge wa Kigali baremerewe no kutagira amazi hafi
Abaturage bo mu murenge wa Kigalimu Karere ka Nyarugenge, baravuga ko bahangayikishijwe no kuba nta mazi bafite hafi yabo mu gihe impombo ziyajyana ahandi zica mu murenge wabo.
Ku gasanteri ka Kitabi mu Kagali ka Ruliba, haba hari imirongo y’amajerikani y’abantu baje kuvoma, kandi na ho amazi aza gake.
Abakoresha iryo vomo batangarije IGIHE ko bafite ikibazo cy’amazi kimaze igihe kirekire, ku buryo bayobewe uko babigenza. Amazi bavoma ngo aturuka mu kigega basangiye n’abasirikare baba ku (...)
Abaturage bo mu murenge wa Kigalimu Karere ka Nyarugenge, baravuga ko bahangayikishijwe no kuba nta mazi bafite hafi yabo mu gihe impombo ziyajyana ahandi zica mu murenge wabo.
Ku gasanteri ka Kitabi mu Kagali ka Ruliba, haba hari imirongo y’amajerikani y’abantu baje kuvoma, kandi na ho amazi aza gake.
Abakoresha iryo vomo batangarije IGIHE ko bafite ikibazo cy’amazi kimaze igihe kirekire, ku buryo bayobewe uko babigenza. Amazi bavoma ngo aturuka mu kigega basangiye n’abasirikare baba ku musozi wa Mont Kigali.
Aha bavoma usanga gusarangaya ayo mazi bibatwara umwanya munini bayategereje, bamwe ngo hakaba n’igihe batayatahana bitewe n’uko aza ari make bikabicira indi mirimo nkuko byavuzwe na Izabayo Alexiane; umunyeyi twahasanze.
Izabayo avuga ko hari igihe usanga abana bakererwa kujya kwiga kuko baba batinze ku ivomo cyangwa bigaturuka ku mubyeyi waritinzeho ntabone igihe cyo kujya gutekera abana abana bakagenda batariye. Ibi ngo bisubiza abana inyuma mu bwenge, kuko kwiga batariye bibagora.
Igiteye impungenge kurushaho ni uko iyo amazi yabuze basabwa gukora urugendo rw’amasaha hagati y’biri n’ane bagiye kuvoma mu duce tubakikije nk’uko umuyobozi w’Akagari ka Ruhango Kanyarutoki Dieudonne abivuga.
Umunyamabanga nshingwabikorwa w’Umurenge wa Kigali Munyaneza Aimable, avuga ko iki kibazo bakizi kandi bagiye kugikemura mu minsi ya vuba.
Kimwe mu bituma batabona amazi ngo ni uko umurenge wabo uri ahantu hahanamye, bigatuma iyo hoherejwe amazi menshi usanga amena impombo acamo na duke bari bafite bakatubura.
Mu rwego rwo guhashya icyo kibazo, ngo bumvikanye na EWSA ku buryo bwo kubazanira amazi ku buryo barimo kubarura ingo zizahabwa amatiyo zikazishyura buhoro buhoro.
Mu gihe amazi azaba asaranganywa mu ngo zose bizayagabanyiriza umuvuduko, kandi agere kuri bose kuko ahagije.
U Rwanda rufite icyerekezo ko Abanyarwanda batagomba kurenza metero 500 bagana ivomo.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
"Urukundo rurihangana rukagira neza, urukundo ntirugira ishyari, urukundo ntirwirarira, ntirwihimbaza, ntirukora ibiteye isoni, ntirushaka ibyarwo, ntiruhutiraho, ntirutekereza ikibi ku bantu, ntirwishimira gukiranirwa kw’abandi ahubwo rwishimira ukuri, rubabarira byose, rwizera byose, rwiringira byose, rwihanganira byose" – 1Abakorinto 13: 4-7
Kuri wowe urukundo ni iki? Ese ni iki kigaragaza urukundo nyakuri ruturuka ku Mana? Hari ibintu byinshi twita urukundo ariko bitagaragaza urukundo nyakuri n’icyo mu by’ukuri rukora.
Twatanga nk’ingero:
•Kudacyaha ikibi mu maso y’Imana bishobora guhesha umuntu umutuzo mu gihe runaka, ariko Siko urukundo rukora.
•Kuvuga ngo "ntacyo bitwaye, ntugire ikibazo", Ku muntu wakoze amakosa, si urukundo mu by’ukuri.
•Kwiyoberanya nigira mwiza nyamara ndi umugome, ariko nta we mbangamira mu bigaragara, bishobora gutera abantu kunkunda, ariko urwo si urukundo nyakuri.
•Gusaba abantu kwihanganira ibyo nkora cyangwa kwibeshya ngo ubwo bavuga ko bankunda barankunda, iryo ni ishingiro ryo kwibeshya ko urwo ari urukundo cyangwa ko ari ko urukundo rukora.
•Kwanga kujya aho abandi bari ngo utiteranya kubera ko hari ikitagenda neza hagati yawe na mugenzi wawe wanga ko cyaza kuvugwa ho cyangwa kugaragazwa, si urukundo.
•Guceceka kandi byari ngombwa ko mvuga, Si urukundo. Niba urukundo rushaka kandi rugakora iby’ ingenzi kuri wowe, urukundo ruba rukoze icyo Imana ishaka ku buzima bwawe. Wavuga uti "Niyemeje kuba igikoresho cyo kugaragaza icyo Imana ishaka ku buzima bwawe, nubwo kubigeraho byasaba ko unyura mu bihe bikomeye."
Akenshi dukunda guceceka, tukarebera ku bushake ibibi biba. Ibi tubikora kubwo kwikunda, kuko tudashaka kwiteranya, ngo duharanire guhagarara mu kuri tugaragaza icyo Imana yavuze ko kitari ukuri. Si uko tuba dukunda abandi. Ntidushaka kwitanga ubwacu nk’ikiguzi cy’urukundo nyakuri. Ntidukwiriye kwihangira gukiranuka, guca imanza, gusebanya, cyangwa kwikoma bagenzi bacu. Na none ntidukwiye kurebera ikibi. Ariko turwanye ikibi kubw’ubuntu twahawe n’Umwami Imana.
Umusaraba wa Yesu ni wo ugomba kutubera ikitegererezo cy’uburyo urukundo rukora imbere y’ikibi. Urukundo ntirwita ikibi ikiza. Urukundo ntirwirengagiza ikibi ngo ahari cyavuyeho. Urukundo ntirukuvaho ngo ni uko wakoze ikibi. Urukundo ntirusebanya. Urukundo ntirugira inzika. Urukundo ntiruceceka imbere y’ikibi.
Urukundo ntirukuvaho kuko wakoze ikibi, ahubwo rushaka gukora igishoboka cyose rukitanga kugira ngo usubire ku murongo, rukuzahura, wiyunge n’Imana na bagenzi bawe. Imana iduhera ubuntu uru rukundo kugira ngo tube umuyobora warwo ku bandi. Imana Ibahe umugisha.


text:
Ni nde wishingikirijeho? – Rick Warren
Niba ushaka guhabwa umugisha n’Imana mu rugo rwawe, mu kazi, mu ishuri, mu butunzi no mu buzima, ugomba kwishingikiriza ku Mana ntiwishingikirize kuri wowe ubwawe.
Noneho se ni gute wakwishingikiriza ku Mana? Ni gute se wamenya niba wiringiye Imana mu buzima bwawe? Dore uburyo 5 bwagufasha kwishingikirza ku Mana, n’uburyo bwagufasha kumenya niba wiringiye Imana koko.
Ishingikirize ku bwenge bw’Imana, aho kwishingikiriza ku bwenge bwawe. Mbese uganira n’Imana buri munsi ukanasoma ijambo ryayo? Niba atari uko bimeze, ubwo wishingikirije ku bwenge bwawe si ubw’Imana. Ugomba guha Imana umwanya wa mbere mbere yo gufata icyemezo icy oari cyo cyose.
Ishingikirize ku mbaraga z’Imana, aho kwishingikiriza ku mbaraga zawe. Mbese urimo kugendera mu mbaraga z’Imana? Mbese abandi iyo bakurebye bakubonamo imbaraga z’Imana?
Ishingikirize ku isaha y’Imana, aho kwishingikiriza ku isaha yawe. Ese wihangana bingana iki? Mbese aho ibintu ntiwabufashe ukabigira ibyawe, cyangwa utegereje isaha y’Imana wihanganye?
Ishingikirize ku burinzi bw’’Imana, aho kwishingikiriza ku burinzi bwawe. Mbse iyo umuntu akugiriye nabi wihutira kwihorera? Mbese iyo umuntu akubeshyeye mu kazi, urahindukira nawe ukamugirira utyo?
Ishingikirize ku mutekano w’Imana, aho kwishingikiriza ku mutekano wawe. Ni hehe urimo gushakisha umutekano? Mbese ufite ubwoba bw’ibizakubaho, cyangwa wiringiye ko Imana ari yo izaguha ibyo ukennye?
Urumva uhagaze ute muri izi ngingo 5 tumaze kubona haruguru? Ni he hagukomereye kwishingikiriza ku Mana kurusha?
Fata umwanya nonaha, waturire Imana intege nke zawe maze uyisabe igufashe uyiringire nk’uko tubibonye haruguru wiga kuyiringira ngo iguhe ubwenge, imbaraga, n’umutekano.
“hahirwa ufite Imana ya Yakobo ho umutabazi we, akiringira Uwiteka Imana ye” (Zaburi 146:5).


text:
Abagore bo mu cyaro bavuga ko
imirimo ya buri munsi bakora ibatera imvune zituma batabasha gutera
imbere. Leta y’ u Rwanda ariko yabashyiriyeho gahunda zitandukanye
zigamije kubateza imbere ndetse bakabasha no kubona inguzanyo.
Kuri uyu wa 15 Ukwakira Isi yose yizihije Umunsi Mpuzamahanga w’Umugore wo mu Cyaro, IGIHE yaganiriye n’abagore bo mu byaro bitandukanye bavuga uko babayeho mu buzima bwa buri munsi n’uruhare rwabo muri gahunda y’icyerecyezo 2020 na gahunda y’imbaturabukungu ya kabiri (EDPRS II ) .
Bamwe mu bagore bo mu Murenge wa Masoro, Akarere ka Rulindo, bemeje ko bamaze gukataza mu iterambere, ririmo kwibumbira mu ma koperative, ibimina n’izindi gahunda zitandukanye. Ariko ngo baracyafite inzitizi zituma batagera aho bashaka kugera.
Aba bagore bakomeza bavuga ko uruhurirane rw’imirimo yo mu rugo iba ibareba, rudatuma babasha gutekereza ku buryo bwagutse kuri gahunda zabateza imbere.
Hari abishimira iterambere bamaze kugeraho mu myaka 20 ishize
Aba ni bamwe mu bagore bo mu Karere ka Kicukiro mu murenge wa Kagarama.
Mukandori Helene yagize ati “ Mu bihe byashize umugore wo mu cyaro yari abayeho nabi , kuko wasangaga abayeho ubuzima bwo guhingagusa, ugasanga arahora mu gitenge kimwe, kubera kutasobanukirwa ngo ahaguruke ashakishe indi mibereho, ibi byatumaga rimwe na rimwe bimuviramo no guharikwa. Ariko kuri ubu umugore arahaguruka akajya nko mo kimina akisungana n’abandi akiteza imbere.”
Abo twaganiriye bo mu karere ka Kamonyi mu murenge wa Gacurabwenge bo bavuga ko kutamenya gahunda z’igihugu zigamije kubateza imbere biri mu bibazitira.
Nyirantezimana Rose ni umuhinzi atuye mu kagali ka Kigembe, nta makuru ahagije afite ku iterambere ry’umugore n’uburyo rigerwaho
Yagize ati “ Iterambere ry’umugore kuri jye ntaryo mbona, none se ko ntuzwe no guhingisha amaboko yanjye! Abarigezeho bajye baturangira aho banyuze natwe tuhanyure.”
Mu mbogamizi zitandukanye zikunze kugarukwaho n’inzego zitandukanye zituma umugore wo mu cyaro atagera ku iterambere, zirimo ko umugore wo mu cyaro akitinya mu kujya mu nzego z’ubuyobozi, kwitinya mu kuba yafata inguzanyo ngo yiteze imbere, kuba ihame ry’uburinganire ritarumvikana neza kuri bamwe. Ibi bikaniyongeraho no kuba bamwe mu bagore usanga bataramenya amategeko abarengera.
Ariko kandi umugore akwiye kurenga ibyo byose maze akiyumvamo ubushobozi ndetse n’icyizere, akiteza imbere akanateza imbere umuryango we.
Twabibutsa ko umunsi mpuzamahanga w’umugore wo mu cyaro washyizweho n’imiryango itegamiye kuri Leta mu nama mpuzamahanga y’abagore yabereye i Beijing mu Bushinwa mu mwaka wa 1995 yemezwa n’inteko rusange y’Umuryango w’Abibumbye mu myanzuro yayo 62/136 yo ku wa 18 Ukuboza 2007.
Mu Rwanda uyu munsi uzizirihizwa mu Karere ka Burera mu murenge wa Gatebe, tariki ya 25 Ukwakira 2014. Ukaba ufite insanganyamatsiko igira iti “ Dushyigikirane mu nzira yo kwigira.”


text:
Rwanda : Abayobora amashyirahamwe y’ imikino bagiye kujyanwa mu itorero
Posted by technician on décembre 30th, 2016
Mu gihe gahunda ya Leta y’ u Rwanda ari uko buri mu Rwanda agomba kuba intore, bivuze kuba baratorejwe mu itorero ry’ igihugu, kuri abatahiwe gutozwa ni abayobozi b’Amashyirahamwe y’imikino itandukanye mu Rwanda n’abo bafatanya.
Bagiye kujyanwa mu Itorero ry’Igihugu, i Nkumba mu Karere ka Burera bigishwe byinshi ku ndangagaciro zikwiye kuranga Umunyarwanda n’uko bakwiye kuba inkingi z’iterambere baharanira gukora ibihesha igihugu isura nziza
Umutahira Mukuru w’Itorero ry’Igihugu, Boniface Rucagu yatangarije Igihe ko nyuma y’ibyiciro bitandukanye by’Abanyarwanda byagiye bijyanwa mu Itorero kwigishwa indangagaciro na kirazira, ubu hatahiwe abayobozi b’Amashyirahamwe y’imikino itandukanye n’abo bafatanya bazerekeza i Nkumba hagati ya tariki 19-29 Mutarama 2017.
Ati “Biramutse bidahindutse turateganya Itorero ry’abayobozi b’Amashyirahamwe y’imikino rizatangira tariki 19 Mutarama umwaka utaha. Kubatoza byo ni nk’uko twatoje ibindi byiciro by’Abanyarwanda, bazakora imyitozo ngororamubiri ndetse banigishwe indangagaciro yo guhuza no kugana mu cyerekezo kimwe.”
Yakomeje agira ati “Kuba Abanyarwanda bajya mu Itorero ni ukugira ngo ibyo bakora byose babyubakire ku ndangagaciro kugira ngo bibashe kuramba, bibagirire akamaro kandi bikagirire n’igihugu. Kuko twabonye ko mu gihe bakoze nta ndangagaciro aho kubaka igihugu ahubwo baragisenya.”
Rucagu yanavuze ko mu gihe aba bayobozi bazaba bamaze guhugurwa hazatekerezwa no ku bakinnnyi mu mikino itandukanye nabo bakajya guhugurwa kuko nk’abantu bakunda guhagararira igihugu mu mahanga hari uburyo bwihariye baba bagomba kwitwara kugira ngo bagiheshe isura nziza.


text:
Imana iri mu ruhande rwawe umubisha ntawe. Kiyange Adda
Mose arambura ukuboko hejuru y’nyanja. Mu museke inyanja isubizwamo guhurura kwayo abanyegiputa barayihunga, Uwiteka akunkumurira abanyegiputa hagati mu nyanja. Amazi asubira ahayo arenga ku magare no ku bahetswe n’amafarashi no ku ngabo za Farawo zose zari zigiye mu nyanja zikurikiye Abisirayeli, ntiharokoka n’umwe muri bo. ( Kuva 14 : 27-28)
Ubwo Uwiteka ari mu ruhande rwacu nta mubisha. Nubwo wabona umubisha ari hafi yawe, komera kuko ukuboko k’Uwiteka kuramurwanya. Amahirwe menshi ni ayawe. Uwiteka aramureka ngo akwegere, agere aho ashaka kumurimburira nta kindi gitumye aceceka, aramurindiriye kandi ijisho rye ntirikuvaho. Amen
Abisirayeli babonye ingabo za Farawo zinjiye muri wa muhanda Imana yaciye mu nyanja baratinye cyane, ariko Bibiriya itubwiye ngo Uwiteka akunkumurira abanyegiputa mu nyanja. Bireke bize ariko bihure n’Uwiteka abikunkumurire mu nyanja. Ntabwo bitinya n’umuhanda waciwe mu buryo bw’igitangaza, bikandagiraho rwose nabyo ariko akaga kaba kari imbere yabyo. Humura dore Uwiteka ari mu ruhande rwawe, inyanja yahagaze kubwawe ntabwo ari kubwabo.
Ahubwo dore agashya, Uwiteka ategereje ko byose byikusanyiriza hamwe inyanja ikabirengera ukaririmba nka Miriyamu. Gusa hari icyo usabwa, ikomeze ku Mana, wirinde ibyaha, tegereza Iraje igukureho agasuzuguro k’abanyegiputa. Humura kandi komera.
Dusenge : « Data wa twese dore uyu muntu arananiwe ! mweze, mwongerere imbaraga akomeze agende, murinde gutinya urusaku rw’amajwi y’abanyegiputa bari kuza bamwirukansa muri iyi nzira wamuciriye mu Nyanja. Mwambutse Mwami ! Kandi uhindukirire biriya bimwirukansa ubikunkumurire mu nyanja . Ngushimiye ko humvikanye ijwi ry’ihumure kandi ko ubirangije Data wa twese. Ndagushimye mw’izina rya Yesu, Amen. »


text:
ven.
11
nov.
2011
ISOMO RYA MBERE
Igitabo cya mbere cy’Abamakabe (1Mak 1, 10-15.41-43.54-57.62-64)
Mu rubyaro rw’abami bazunguye Alegisanderi mukuru, 10haza kwaduka uwabarushije ububi bose ari we Antiyokusi Epifani, umuhungu w’umwami Antiyokusi wari warabaye igihe mu bugwate i Roma, aza kuba umwami mu mwaka w’ijana na mirongo itatu n’irindwi w’ingoma y’Abagereki. 11Muri iyo minsi, muri Israheli haduka abantu b’ibyigomeke bashuka abantu benshi bababwira bati «Nimucyo tugirane amasezerano n’amahanga adukikije, kuko kuva aho twitandukanyirije na yo, ari bwo twatewe n’ibyago bitagira ingano. » 12Ayo magambo arabanyura. 13Ni bwo benshi muri rubanda bihutiye gusanga umwami, na we abaha uburenganzira bwo gukurikiza imigenzereze y’ abanyamahanga. 14Nuko barema itorero i Yeruzalemu bakurikije imigenzereze y’ibyo bihugu by’amahanga, 15ntibongera kugenya abahungu babo kandi bihakana Isezerano ritagatifu, kugira ngo basabane n’abanyamahanga. Bityo barigura ngo bakunde bakore ibidakwiye.
41 Bukeye, umwami ategeka ko abatuye igihugu cye cyose biremamo umuryango umwe rukumbi, 42buri wese akareka imigenzo ye; maze amahanga yose agakurikiza amabwiriza y’umwami. 43Abayisraheli benshi bakira neza iyobokamana rye, batura ibitambo ibigirwamana kandi bica isabato. 54Mu mwaka w’ijana na mirongo ine n’itanu, ku munsi wa cumi n’itanu w’ukwezi kwa Kisilewu, umwami atereka ishyano riteye agahinda ku rutambiro rw’ibitambo bitwikwa, bubaka intambiro mu migi ya Yudeya yari hafi aho. 55Ku miryango y’amazu no ku bibuga bahatwikira ububani. 56Naho ibitabo by’amategeko babonaga bakabishwanyaguza babiroha mu muriro. 57Uwo bafatanye igitabo cy’Isezerano cyangwa se uwo babonaga akurikiza Amategeko, iteka ry’umwami rikamucira urwo gupfa.
62Nyamara abenshi mu BayisraheIi bakomeza kuba intwari, bagira imbaraga zituma babasha kutarya ibintu byahumanye. 63Bemera gupfa aho kurya ibiribwa byahumanye cyangwa kwica Isezerano ritagatifu; koko kandi barapfa. 64Nuko muri iyo minsi, Israheli irarakarirwa bikomeye.
ZABURI (Zab 119 (118),53.61,134.150,155.158)
Inyik/ Nyagasani, ungirire ubuntu mbeho,
Maze nzakurikize Amategeko yawe.
Nshengurwa n’uburakari imbere y’abakwihakana,
Batandukiriye amategeko yawe.
Nkikijwe n’imitego y’abagiranabi,
ariko sinibagiwe amategeko yawe.
Unkize abantu banshikamiye,
kugira ngo nkurikize amabwiriza yawe.
Inkozi z’ibibi zintoteza ziransatiriye,
Amategeko yawe ziyagendera kure!
Abagiranabi umukiro ubari kure,
Kuko batumvira ugushaka kwawe,
Nshenguka umutima iyo mbonye abahakanyi,
Kuko badakurikiza amasezerano yawe.
IBANGONDIRIMBO RIBANZIRIZA IVANJILI (Yh8,12)
Alleluya Alleluya.
Nyagasani Yezu Kristu, uri urumuri rw’isi,
ugukurikira azatunga urumuri rw’ubugingo.
AlIeluya.
IVANJILI
+ Luka (Lk 18,35-43)
35Icyo gihe Yezu yegereye i Yeriko, hakaba impumyi yicaye iruhande rw’inzira, isabiriza. 36Yumvise abantu benshi bahitaga, abaza ibyo ari byo. 37Baramusubiza bati «Ni Yezu w’i Nazareti uhise.» 38Nuko atera hejuru ati «Yezu, Mwana wa Dawudi, mbabarira!» 39Abari imbere baramucyaha ngo naceceke, ariko arushaho kurangurura ijwi ati «Mwana wa Dawudi, mbabarira!» 40Yezu arahagarara, ategeka ko bamumuzanira. Amugeze iruhande aramubaza ati 41«Urashaka ko ngukorera iki?» Na we ati «Nyagasani, mpa kubona!» 42Yezu aramubwira ati«Ngaho bona; ukwemera kwawe kuragukijije!» 43 Ako kanya arabona maze aramukurikira, agenda asingiza Imana. Abantu bose na bo babibonye, basingiza Imana.


text:
mer.
19
janv.
2011
ISOMO RYA MBERE
Isomo ryo mu ibaruwa yandikiwe Abahebureyi (Heb 1,1-6)
Bavandimwe, 1Imana imaze kubwira abasokuruza bacu kenshi no ku buryo bwinshi, ikoresheje abahanuzi, 2natwe muri iyi minsi turimo, ari na yo y’imperuka, yatubwirishije Umwana wayo ari We yageneye kwegurirwa byose, akaba ari na We yabiremesheje byose iyo biva bikagera. 3Mwana uwo, ni We buranga bw’ikuzo ry’Imana n’ishusho rya kamere yayo, ni na We kandi uhagaritse byose ku bubasha bw’ijambo rye. Amaze rero kuhagira abantu ibyaha byabo, yicaye iburyo bwa Nyir’ikuzo mu ijuru. 4Asumba atyo abamalayika kuko n’izina yahawe ritambutse kure ayabo. 5Koko rero, ni nde wo mu bamalayika lmana yigeze ibwira iti «Uri Umwana wanjye; ni Jye wakwibyariye uyu munsi?» Cyangwa se iti«Nzamubera umubyeyi, na we ambere umwana?» 6Kandi igihe yohereje imfura yayo ku isi yaravuze iti «Abamalayika bose b’Imana bazagupfukamire.»
ZABURI (Zab 97 (96),1-2,6-7,8bc-9)
Inyik/ Bamalayika b’Uhoraho, nimumuramye.
Uhoraho ni Umwami! Isi nihimbarwe,
Abaturiye inkombe nibasagwe n’ibyishimo!
Igicu cy’urwijiji kiramukikije,
ubutabera n’ubutarenganya ni ikibanza cy’intebe ye.
Ijuru riramamaza ubutabera bwe,
Maze imiryango yose ikarangamira ikuzo rye.
Abayoboka ibigirwamana b se nibakorwe n’isoni,
abiratana bose ibyo bipfabusa;
bigirwamana mwese, nimupfukame imbere ye!
Imigi ya Yuda irahimbawe,
ku mpamvu y’imanza zawe, Uhoraho.
Kuko wowe Uhoraho,
uri Musumbabyose ku isi yose,
utambutse kure imana zose.
IBANGONDIRIMBO RIBANZIRIZA IV ANJILI (Mk 1,15)
Alleluya Alleluya.
Ingoma y’Imana iregereje:
Nimwisubireho maze mwemere Inkuru Nziza.
Alleluya.
IVANJIRI
+ Amagambo yo mu Ivanjili ntagatifu uko yanditsw.e na Mariko (Mk 1,14-20)
Muri icyo gihe, 14Yohani amaze gutangwa, Yezu aza mu Galileya. Yamamaza Inkuru Nziza y’Imana avuga ati 15«Igihe kirageze, none Ingoma y’Imana iregereje. Nimwisubireho maze mwemere Inkuru Nziza!» 16Uko yagendaga akikiye inyanja ya Galileya, abona Simoni na Andereya murumuna we; bariho baroha inshundura mu nyanja, kuko bari abarobyi. 17Yezu arababwira ati «Nimunkurikire, nzabagira abarobyi b’ abantu.» 18 Ako kanya basiga aho inshundura zabo baramukurikira. 19Yigiye imbere gatoya, abona Yakobo mwene Zebedeyi, na Yohani murumuna we; bariho batunganya inshundura zabo mu bwato. 20Ako kanya arabahamagara. Nuko basiga se Zebedeyi mu bwato, hamwe n’abakozi be, baramukurikira.


text:
Abaturage bo mu kagari ka Karenge, umurenge Jarama bavuga ko umuriro w’amashanyarazi bahawe ntacyo ubamariye uretse kubahombya, kuko ngo bawutangaho ikiguzi cy’amafaranga menshi kandi nta musaruro ufatika bawubyaza.
Aba baturage babwiye Imvaho Nshya ko bamaze amezi 3 bashishikarijwe gukoresha amashanyarazi ya ‘MeshPower’.
Kuyahabwa byasabaga umuturage gutanga amafaranga ibihumbi 5 by’ifatabuguzi, hanyuma agahabwa amatara 2-3 yo gucana.
Bavuga ko batunguwe no gusanga, aya mashanyarazi ngo ari ayo kubarya amafaranga gusa kuko badashobora gucomekaho radiyo ngo bacurange, cyangwa televisiyo ngo nibura barebe amakuru, mu gihe basabwa gutanga ifatabuguzi y’amafaranga 140 buri munsi ku buryo buhoraho.
Uwiringiyimana Godefred yagize ati“Tubona ari ibyo kuturya amafaranga gusa, nta kamaro bifite. Ibintu ucana matara 2 gusa, ugatanga amafaranga 500 mu minsi 5, kandi nta radiyo wacomekaho, ngo ivuge. Reka da ngo ni ugucana amatara gusa. Ni ibyo kudukenesha, nta muriro urimo.”
Tumusenge Alyos utuye mu mudugudu wa Shirinyota na we yagize ati “Baje batubwira ko ari mwiza ariko siko twabibonye, kuko birahenze ntaho uhuriye namba n’uwa REG.
Iyo ufite amatara 2, ku munsi wishyura amafaranga 140. Ikindi iyo uguze umuriro wa 500, wacana utacana, kuwa gatanu baragukupira.Ni mabi, ahantu ushyiraho radiyo ngo ucurange, ntiwashyiraho televiziyo, ntiwashinga salon ngo wogoshe…ntabwo ushimishije abaturage. Abantu benshi batangiye kubireka, bakigurira umurasire usanzwe.”
Undi muturage we yavuye ko yafashe icyemezo cyo kubwira ba ‘MeshPower’ ngo baze batware ibyabo nyuma yo kubona ntacyo umumariye gifatika uretse kumuhombya.
Yagize ati “Nabyihoreye rwose sinayabona, amafaranga 1000 nyacana iminsi 9 kuko mfite amatara 3.Noneho nijoro ndwaye, ngiye no kubabwira ngo bawunkope, ngo ntabwo bawukopa.Nahise mbivamo, bazaze bajyane ibyabo, sinabishobora. Iminsi 9, gutanga amafaranga 1000, ubwo se wabishobora?”
Icyo bose bahurizaho ni uko ababishyizeho baza bakabitwara nibura bo nk’abaturage bagakusanya ubushobozi bakizanira umuriro ufite imbaraga, wabafasha no gukora imishinga yabateza imbere, kimwe n’uko ubuyobozi bwabakorera ubuvugizi bakegererezwa umuriro w’amashanyarazi ukwirakwiza n’ikigo cya REG.
Murisi Japhet, Umunyamabanga Nshingwabikorwa w’umurenge wa Jarama avuga ko MeshPower yaje gufasha abaturage kuva mu mwijima.
Avuga ko abatuye akagari ka Karenge bamaze gukorerwa ubuvugizi ngo bazahabwe amashanyarazi afite imbaraga.
Yagize ati “MeshPower icyo bashyira imbere ni ugucana.Ibyo kuba bayabyaza umusaruro nko gusudira, kogosha.., kuri ariya ntibishoboka.
Urebye ni uburyo bw’agateganyo bwo kwifashisha, abantu bakava mu icuraburindi.Ariko mu kagari ka Karenge ubusanzwe nta mashanyarizi ahari, ubu rero hari gahunda y’uko dufatanyije na REG tuzahageza umuriro, twamaze gukora ubuvugizi.”
Abatuye i Karenge, mu murenge wa Jarama kandi baninubira ko uyu muriro bahawe ntawe ushobora kuwuzigama ngo akoresha muke, kuko bawuhabwa ugakoreshwa mu gihe cyagenwe niba ari icyumweru ugacana, utacana, ukihombera.
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
Ubuyobozi bw’Akarere ka Rusizi bwasabwe gukurikiranira hafi ikibazo cya zimwe mu nyubako zihurirwamo n’abantu benshi zashegeshwe n’umutingitito, nyamara magingo aya zikaba zigikorerwamo kandi (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Mu muhango wo kwizihiza umunsi w’umwana w’umunyafurika, Mukamwezi Léoncie, Umuhuzabikorwa w’ishuri urugo rw’impuhwe, avuga ko mu banyeshuri 167 biga muri iki kigo, mirongo itatu na barindwi ari bo badafite imiryango.
Umunsi ngarukamwaka w’umwana w’umunyafurika Akarere kawizihirije mu kigo cyigirwamo n’abana bafite ubumuga butandukanye bw’ingingo, ubwo mu mutwe, ndetse n’ubukomatanyije, ikigo giherereye mu murenge wa Nyamabuye.
Mukamwezi Léoncie, Umuhuzabikorwa w’ishuri ryitwa urugo rw’impuhwe, avuga ko hari ibyo igihugu cyakoze byo guha buri mwana wese uburenganzira bwo kwiga, kandi ngo byafashije umubare munini w’abana bakomoka mu miryango ikennye kubona amashuri.
Gusa anavuga ko hari abana 37 bafite batazi aho imiryango yabo yaba iherereye ku buryo iyo bagenzi babo bagiye mu biruhuko bo bihamira mu kigo.
Yagize ati:«Aba bana bagiye batorangurwa hirya no hino mu gihugu, ku buryo kumenya ababyeyi babo ari ikibazo kidukomereye ndetse kinabangamiye aba bana bafite ubumuga.»
Uyu muyobozi akavuga ko hari igihe kimwe usanga bigunze, ariko ko ngo bahisemo kubabera ababyeyi, gusa agasaba ko bagomba kunganirwa cyane cyane mu gihe barwaye kuko kubageza kwa muganga ari byo bibagora kurushaho.
Mukankaka Elvanie, umukozi wa Komisiyo y’Igihugu y’abana mu Karere ka Muhanga, avuga ko hari ibikorwa iyi komisiyo yatangiye cyo gukura abana b’impfubyi mu bigo, kandi ko hari umubare utari muto bamaze kugeza mu miryango.
Mukankaka akavuga ko abana bafite ubumuga bukabije bazakomeza kuba muri ibi bigo, kuko ababyeyi batahabwa ubumenyi n’ibikoresho byatuma bahabwa abana bafite ubumuga.
Yagize ati:«Tugiye gukora ubuvugizi turebe ko hari inzego zaha iri shuri imodoka ndetse no kubegereza ibikorwa by’ubuvuzi,»
Mu Karere ka Muhanga, abana 51 nibo bari mu bigo by’imfubyi, icumi n’umunani muri bo bajyanwe mu miryango.
Iri shuri ngo rihawe ubufasha butandukanye ryazamura izindi nyubako, rikakira umubare munini w’abana bafite ubumuga.
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
Ubuyobozi bw’Akarere ka Rusizi bwasabwe gukurikiranira hafi ikibazo cya zimwe mu nyubako zihurirwamo n’abantu benshi zashegeshwe n’umutingitito, nyamara magingo aya zikaba zigikorerwamo kandi (...)
Ababyeyi barerera muri GS Ntura Protestant, ishuri riri mu murenge wa Giheke mu karere ka Rusizi, bafite impungenge z’uko abana babo bagiye gutangira amashuri, ibyumba by’amashuri bigiramo bishaje (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Mu gihe twitegura umunsi wa St Valentin, IGIHE Ltd yateguye irushanwa ku nkuru z’urukundo ku nshuro ya gatatu, aho abifuza guhatanira ibihembo bizatuma umunsi w’abakundana ubabera udasanzwe bakora mu nganzo bakandika inkuru y’urukundo rwabo igasangizwa abasomyi.
Intego nyamukuru y’iri rushanwa ni ukwereka abakuru ndetse n’abato ko urukundo rutazimye, ko n’iyo mwahura n’ibikomeye bitabarika urukundo ruganza ikibi cyose. Iyo usomye inkuru nziza y’urukundo cyangwa se ukareba filimi, muri wowe urukundo rurazamuka ukifuza kubona uwo mwakundana urusa nk’urwo.
Abo bihira kuba mu rukundo abandi babona ari nya kuri baca mu nzira nyinshi akenshi zigoranye kubera amagambo, ibishuko, gukekana amababa n’ibindi bibazitira bigatuma batabasha gusogongera ku byiza by’urukundo kimwe.
Waba wifuza kugira uruhare mu guhamya ko urukundo nyakuri ntaho rwagiye? Urifuza gutsindira ibihembo bizabahesha ibihe byiza mu rukundo rwanyu? Sangiza abasomyi ba IGIHE inkuru y’urukundo rwanyu, utubwire kuva ku munsi wa mbere uhura na wawundi utekereza iyo wumvise ijambo “URUKUNDO”, uko mwatangiye urugendo rwanyu, ibyo mwabayemo byose, ibibi ndetse n’ibyiza, na twa tundi duto twose tugira inkuru yanyu umwihariko.
IGIHE Ltd izahemba inkuru eshatu za mbere zizaba zahize izindi. Mu gutoranya izo nkuru, itsinda rishinzwe gutanga amanota rizibanda ku buryo inkuru itondetse; isomo riri mu nkuru ndetse n’ uburyohe umwanditsi azaba yagerageje gushyira mu nkuru. Ibitekerezo by’abasomyi na byo biri mu bizagenderwaho mu itangwa ry’amanota.
Irushanwa rizasozwa ku italiki ya 12 Gashyantare 2015 saa sita z’amanywa, abatsinze bakazatangazwa ku italiki ya 13 Gashyantare 2015.
Uwifuza kwitabira irushanwa yemerewe kwandika inkuru ye mu rurimi rumworoheye hagati y’Ikinyarwanda, Icyongereza cyangwa Igifaransa. Abazitabira irushanwa bemerewe gukoresha amazina yabo nyayo mu nkuru cyangwa ay’amahimbano, gusa ni ingenzi kwibuka kohereza amazina yawe bwite ndetse na nimero ya telefoni wabonekaho mu gihe watsinze.
Inkuru igomba kuba yanditse muri “format” ya “word”, itarengeje amagambo igihumbi(1000) ikoherezwa kuri [email protected]
Bimwe mu bihembo bizatangwa:
The Manor Hotel yatanze ifunguro rya nimugoroba n’ijoro rimwe muri kimwe mu byumba byayo byiza cyane; abonnement y’ukwezi muri “gym yabo na piscine”
Galaxy Hotel yatanze amafunguro ya nimugoroba ndetse n’ijoro rimwe muri kimwe mu byumba byiza byaho.
Villa Porto Fino Hotel yatanze ifunguro rya nimugoroba ndetse n’ijoro rimwe muri kimwe mu byumba byiza byaho
Restaurant L’Epicurien yatanze amafunguro ya saa sita cyangwa nijoro bitewe n’icyo abatsinze bazaba bihitiyemo
SIMBA SUPERMARKET izatanga impano za bimwe mu bicuruzwa byayo birimo ibya Bruno Vassari, za deodorants, body sprays, make up n’ibindi
KINA Music izatanga amatike yo kujya mu gitaramo cya Christopher kizaba ku I talikiya 14 Gashyantare 2015
La Ceremoniale nayo yateganyije impano nziza za bimwe mu bicuruzwa byabo harimo tableau na vase byiza cyane
INKSTAIN nayo izakora igishushanyo(portrait) cy’ ifoto y’abakundana bazaba bihitiyemo n’ibindi byinshi bitandukanye..
Ushaka gusoma inkuru zatsinze umwaka ushize soma izikurikira:
Iyabaye iya mbere: Italiki ya 14 Gashyantare...umunsi utazibagirana mu buzima bwacu
Iya kabiri: Nari nsanzwe ngukunda
Ku mwanya wa gatatu: Urwo nkundana n’Urusaro reka rurambe, ruteretse ku rutare


text:
Rutsiro: Abayobozi Bashashe inzobe bemerera abadepite kwesa imihigo.
Abayobozi b’akarere n’abimirenge mu karere ka Rutsiro bagaragaje imbogamizi zababuzaga kwesa imihigo bemerera abadepite kuzaza mu myanya 5 uyu mwaka.
Babitangaje  kuwa 25 Nzeli 2015 ubwo itsinda ry’abadepite  ryabasuraga mu rwego rwo kurebera hamwe n’abayobozi igituma batesa imihigo ,abayobozi bakaba bagaragaje zimwe mu mbogamizi zirimo kutumvikana mu nzego ndetse n’igenamigambi ritizweho neza ariko ngo uyu mwaka izo mbogamizi zizavaho.
Byukusenge Gaspard umuyobozi w’akarere atangaza impamvu biyemeje kuza mu myanya 5 yagize ati†twiyemeje kuza mu myanya ya mbere 5 kuko dufite ubushake kandi imbogamizi twagaragaje twiyemeje kuzazivanaho ku buryo tuzabigerahoâ€.
Uwari ukuriye iri tsinda ry’abadepite Hon Jean Nepo Sindikubwabo yabagiriye inama agira ati†ubundi icyangombwa ni uko bashyira hamwe as a Team(nk’ikipe) kandi bagakurikirana umuhigo runaka kugeza ku ndunduro kuko n’ababa abambere ni cyo kibafashaâ€
Hon Sindikubwabo yongeyeho ko ubwumvikane bucye bugaragara muri aka karere nk’uko bamwe mu bakozi babigaragaje butaba urwitwazo n’ubwo nabyo byagira rimwe na rimwe ingaruka ahubwo ko buri muyobozi uzi inshingano ze azubahirije nta kabuza imihigo yakweswa.
Itsinda  ry’abadepite ryemerewe n’abayobozi b’akarere kuza mu myanya 5 ya mbere ryari rigizwe na Hon Jeas Nepo Sindikubwabo,Hon Mureshyankwano Marie ,Hon Uwiringiyimana Philbert n’abakozi bo mu bunyamabanga bukuru bw’inteko Hon Polisi Denis na Hon.Agnes Karijire.
Akarere ka Rutsiro umwaka ushize kaje ku mwanya wa 23 mu gihe mu myaka itanu ishize umwanya mwiza kabonye ari uwa 10 mu mwaka wa 2010.
Â


text:
Muri Zimbabwe abantu 46 nibura baraye baguye mu mpanuka ya gari ya moshi, abandi benshi barakomereka.
Iyo mpanuka yabaye ku wa 6 mu gitondo cya kare ubwo gari ya moshi itwara ibintu yagonganaga n’itwara abagenzi.
Abategetsi bavuga ko izo gari ya moshi zombi ngo zahise zigurumana. Abenshi mu baguye muri iyo mpanuka ngo barahiye cyane k’uburyo batakimenyekana.
Iyo mpanuka yabereye ku muhanda wa gari ya moshi uhuza umugi wa Bulawayo mu majy’epfo ya Zimbabwe, n’umugi wa Victoria Falls mu burengerazuba.
Abatabazi bamaze amasaha n’amasaha bagerageza kugera ku bagenzi bari bagotewe muri iyo gari ya moshi.
Minisitiri wa transport muri Zimbabwe yagiye kureba aho iyo mpanuka yabereye.
Abategetsi bavuga ko iyo mpanuka yatewe no kwibeshya kw'abayobora izo gari ya moshi. Ibinyamakuru bivuga ko umukozi ushinzwe kuyobora izo gari ya moshi ashobora kuba yari yasinze.
Hagati aho, abatavuga rumwe na guverinoma bavuga ko guverinoma igomba kubazwa igituma idasanasana imihanda ya gari ya moshi yo muri icyo gihugu.
Mu minsi ishize izindi mpanuka zikomeye za gari ya moshi muri Zimbabwe zatewe n'ubujura cyangwa ubwangizi bw'ibyapa bya gari ya moshi n'ibikoresho byo gutumanaho.


text:
Wirinde kubwo amagambo ukunda kuvuga!
Amagambo ashobora kwica cyangwa agakiza.Ukunda kuvuga agomba no kwitegura kwakira n’ingaruka zabyo. Imigani 18:21
Ndemeza ntashidikanya ko mu bintu bigoye bibaho mu buzima harimo kuvuga amagambo akwiriye mu gihe gikwiriye.
Ni ayahe magambo wisanga yasohotse mu kanwa kawe iyo bikomeye ? Muri Bibiliya Yakobo agereranya ururimi rwacu na Gouvernail (icyuma kiyobora ubwato) y’ubwato. Nubwo ari gato gashobora kuyobora umubiri wose. Mbega ukuntu rugoye gufata! Mbega ukuntu bigoye guhitamo kuvuga amagambo meza aho kugira ngo umuntu avuge atabanje ngo atekereze neza !
Bisaba kwitwararika cyane kugira ngo ube wavuga neza mu bihe bitoroshye birimo ibigeragezo, byose bisa n’aho byakurangiriyeho hirya no hino. Ariko ababashije gufata ururimi rwabo, nibo babasha no kuyobora ubuzima bwabo.
Ni ayahe magambo usanga yasohotse mu kanwa kawe mu bihe bigoye ? Uvuga amagambo meza yuzuye kwizera,cyangwa urirekura ugasuka amagambo mabi asenya yose ari umutima wawe ? Ndakwifuriza ko iyi mirongo mikeya yagufasha kwirinda mubyo uvuga. Ibyo uvuga n’uko witwara mu bihe bigoye,bigaragaza kamere yawe n’aho ugeze mu by’umwuka kuruta umwanya wose wamara wicaye mu ntebe z’urusengero.
Icyo wakora uyu munsi
Rinda cyane akanwa kawe n’amagambo yawe aturukamo.Wibuke ibikoresho ubuzima bwawe bwubatsemo.


text:
Ku byo gukunda bene Data mukundane rwose, ku by’icyubahiro umuntu wese ashyire imbere mugenzi we _Abaroma 12:10
Kubaho mu buzima buhesha Kristo icyubahiro mu mibereho ya buri munsi , bizana impinduka ikomeye ku buzima bw’ Umukristo. Biroroha cyane kugira imibereho ishimishije muri bagenzi bawe, mu gihe ukomeza gutera intambwe ugana ku byiza kandi ushishikajwe no kugirira umumaro abandi; ibi biruta kuba ufite Yesu ariko usa n’aho wamufungiranye mu rugo rwawe gusa. Mbese ugasanga abo mubana mu nzu ari bo gusa bazi ko wizera Yesu Kristo.
Niba uri umukristo w’ ukuri, ntukwiye kurenga mu rugo ugiye ahandi ngo witware nabi, usubire mu ngeso mbi no mu mirimo ya kamere, Oya! Ahubwo ukwiye guhora witwararika , ugaharanira kwera imbuto z’ umwuka wera aho uri hose. Imbuto z’ umwuka ni urukundo , ibyishimo , amahoro, kwihangana no kugira neza, ingeso nziza no gukiranuka , Abagalatiya 5:22. Kandi uwera imbuto zikwiriye abihannye ariyubaha, akanubahisha Imana yamuhamagaye.
Uyu munsi , usabe Imana igushoboze kuba ikitegererezo cy’imirimo myiza aho utuye, aho ukora , aho unyura ndetse no mu mibereho yawe ya buri gihe. Haranira kwegera Imana nayo izakuzuza urukundo rwayo, ube umugabura w’ iby’ Imana no kubatarayimenya; bahindukirire kumenya Yesu Kristo no kumwizera.


text:
Ukoze ubushakashatsi ushobora gusanga abantu benshi bakira agakiza kugira ngo batazarimbuka, ni byo rwose umuntu wese akwiriye guharanira kuzaba mu ijuru.Iyo umuntu yakiriye agakiza abateye intambwe intambwe imujyana mu bwami bw’ijuru nubwo aba atari yarigeramo, aba asabwa gukomeza kwizera no gukora neza kugira ngo azagire iherezo ryiza. Uretse kuba agakiza ari mwe mu nzira nyayo ikuyobora mu bwami bw’ijuru, hari n’umugisha ubonekera mu kwakira agakiza.
Ushobora kuba utari uziko abizera bahabwa imigisha ikurikira:
1. Gusinzira biziguye.
Kuryama ugasinzira neza ni ikintu gikomeye cyane kandi gifite agaciro gakomeye, ibaze nawe ukuntu ntacyo wakora kugira ngo ugure ibitotsi, mu yandi magambo ni impano itangwa n’Imana;Ucyumva ubutumwa bwiza bw’Imana biba bigoye ko wasinzira neza, kuko ukomeza kwibaza ku byo wumvise ariko iyo wamaze kumva ijambo ry’Imana, ukakira Yesu Kristo mu bugingo bwawe, usinzira neza kuko ntakiba kigukanga. Ibi biterwa nuko uba wizeye ko niyo wapfa ubugingo bwawe hari uwabucunguye.
2. Abizera nyakuri ntibatinya urupfu.
Urupfu ni kintu giteye ubwoba, niyo uvuze ibijyanye narwo abantu barikanga cyane, erega nibyo kurutinya bifite ishingiro! Upfuye abasigaye ntibaba bashobora kongera kumubona. Nta muntu wifuza gupfa uyu mwanya ariko abizera nyabo bagomba gukora neza kugira ngo igihe cyo kuva mu mubiri nikigera bazabe biteguye. Niyo mpamvu Imana babaho mu buzima budatinya urupfu.
3. Abizera Imana bakirwa mu muryango wayo.
Nta kintu kinezeza nko kugira umuryango mwiza, iyo wakiriye agakiza wemererwa kuba mu muryango w’abana b’Imana, iki nikintu cyiza cyane kuko uba ugize umuryango uvukamo ukanagira n’undi mu muryango udasanzwe ariwo muryango w’abana b’Imana. Urukundo Imana itanga kubari mu muryango wayo rurahebuje cyane.
4. Abizera Imana ibayobora aheza.
Kubera ko Imana yasezeranije abayizera ko ifite imigambi myiza ku buzima bwabo, nicyo gituma ibayobora aheza. Imana ihora igambiriye ko umwana wayo afata ibyemezo bizima igihe cyose agize icyo ajya gukora akayigisha inama, nayo imuyobora ku cyemezo nyacyo kandi cy’ukuri. Wowe ushobora kugambira ko uzaba umucuruzi nyamara yo yabonako ushobora kuzabiburiramo ubugingo ikaguhitiramo kuba umukozi wayo kuko ariyo imenya ibyiza bikwiriye abana bayo.
5. Abizera ntibaterwa ubwoba nibyo banyuramo.
mu isi hari intambara n’ibibazo bikomeye, ubuzima buragoye ariko Imana ibasha guha abayihaye ubugingo bwabo imbaraga zo kudakurwa umutima n’ibyo banyuramo ahubwo bagahora bakomeye niyo mu buzima byaba byanze. Igihe ubona byanze nta mpamvu yo kwigora kuko igihe cyo gukora kw’Imana kiba kigeze.
6. Iyo wakiriye agakiza ubabarirwa ibyaha byawe byose.
Uyu ni umugisha ukomeye, uzi kugenda wumva warabohowe kandi warababariwe ibyaha byose? Birahebuje cyane! Iyo wakiriye agakiza Imana ikubabarira ibyaha byawe kandi igahora ikubabarira n’ibindi ushobora kwisanga wakoze, iyo uyisanze nabwo irakubabarira.
7. Imana iguha amahoro yuzuye kandi ugahabwa ubugingo bw’iteka.
Iyo uhisemo gukurikira Yesu Kristo, Imana iguha amahoro nyayo yuzuye kandi ugahabwa umugabane w’ubugingo bw’iteka. Imana ikuzuza umunezero kandi ibyiza byose iteganyiriza abayikunda nawe biba ari ibyawe.
Iki nicyo gihe cyo kwemera Imana ikagira umwanya mu mutima wawe kugira ngo nawe wibonere kuri yo migisha ibonerwa mu kwakira agakiza.


text:
Uyu muganda wakozwe kuwa Gatandatu, tariki ya 19 Ugushyingo 2016, wahuriyemo abaturage, urubyiruko rwa YURI rwiga muri Kaminuza zitandukanye zo mu Rwanda rugera ku bihumbi bitatu rufatanyije na polisi n’ingabo z’igihugu.
Umuyobozi Mukuru wa YURI, Rwamushana Dominic yavuze ko bahisemo gukora uyu muganda kugira ngo nabo bagire uruhare mu kwesa imihigo igihugu cyihaye yo kubungabunga ibidukikije.
Yagize ati “Ibi twabikoze kubera ko nk’urubyiruko rwa YURI twiyemeje ko twazajya tugira igikorwa kimwe byibura rimwe mu gihembwe dukoresheje ingufu zacu twifatanyije n’ababyeyi bacu bahora baturihira amafaranga y’ishuri kugira ngo imihigo uturere twahize natwe tuyigiremo uruhare.”
Umunyamabanga Nshingwabikorwa w’Umurenge wa Jali, Mapambano Nyiridandi, yashimangiye ko uyu muganda ufite agaciro ka miliyoni zirindwi ndetse anashimira uru rubyiruko rwawukoze.
Yagize ati “Twabyishimiye cyane kuko icya mbere biri muri gahunda yo kubungabunga ibidukikije, ikindi kandi biratuma iri shyamba ritangirika ndetse n’amazi ariturukamo adateza ibiza mu baturage.”
Yakomeje asaba abaturage bo Murenge wa Jali gukomeza gukora imiganda itandukanye irimo n’iyo gutera ibiti kugira ngo birinde ko agace batuyemo gahinduka ubutayu.
Mu gusoza uyu muganda udasanzwe, urubyiruko rwa YURI rwasabwe kwirinda ibiyobyabwenge birimo urumogi n’inzoga z’inkorano kuko ari bimwe mu bibangiza bikanadindiza iterambere ry’igihugu muri rusange.
YURI ni umuryango washinzwe mu 2004 ugamije kubumbatira ubumwe bw’urubyiruko na politiki yo kwiteza imbere.


text:
Rwanda | Ngororero: Umurenge wa Muhororo ubaye uwa mbere mu karere mu kwiyuzuriza inyubako ya koperative umurenge Sacco
Uyu munsi w’ejo kuwa 5/04/2012 mu murenge wa Muhororo habaye umuhango wo gutaha inzu umurenge Sacco Muhororo izakoreramo. Iyo nzu yuzuye itwaye 18 000 0000 frw abaturage bayikesha ahanini kuba uwo murenge uri muri gahunda y’icyerekezo 2020 umurenge (VUP) yatangiye mu karere ka Ngororero muri Nyakanga 2008 igatangirira mu murenge wa Muhororo. Ubuyobozi bw’akarere buvuga ko koperative Umurenge Sacco Muhororo itanga inguzanyo zo mu buhinzi,... Read More


text:
ven.
27
janv.
2012
Kuri iyi tariki ya 21/01/2012 Umwepisikopi wa Diyosezi ya BYUMBA yakiriye amasezerano y’Ababikira bo Muryango w’Umubyeyi Ugira Inama Nziza (Les SOEURS de NOTRE-DAME du BON -CONSEIL) mu Gitambo cya Missa cyaturiwe muri Katedarali. Hari imbaga y’Abakristu, Ababikira, Abafureri n’Abapadiri baje kubashyigikira. Ababikira bagize amasezerano ya burundu ni Mama Marcellina NYIRASAFARI, Mama Verena MUHINEMA na Mama Fausta NYIRARUKUNDO. Ababikira bagize amasezerano ya mbere ni Mama Blandine BUCYEDUSENGE na Mama Epiphania MUKAMANA.
Ijambo ry’umubyeyi SIBOMANA Désiré wo muri Paruwasi RWAZA uhagarariye Ababikira bakora amasezerano:
Nyiricyubahiro Musenyeri, Umwepiskopi wa Diyosezi ya BYUMBA,
Banyakubahwa Basaseridoti,
Banyakubahwa Babikira bo mu Muryango w’Umubyeyi Ugira Inama Nziza,
Banyakubahwa Bayobozi b’inzego za Leta mwitabiriye ibi birori,
Banyakubahwa Bakristu,
Nimugire Yezu na Mariya!!!
Nshimishijwe n’uko mumpaye ijambo mu izina ry’ababyeyi b’Ababikira bagize amasezerano muri uyu Muryango w’Ababikira b’Umubyeyi Ugira Inama Nziza. Imana nyir’ububasha, Umwana wayo Yezu Kristu, Roho Mutagatifu Umuhoza n’Umubyeyi Bikira Mariya, badukoreye ibitangaza bikomeye batoranyije mu miryango yacu, aba bari biyeguriye Imana n’Umubyeyi Bikira Mariya.
Bavandimwe, abana bacu basubije impuruza ya Yezu aho agira ati: “Imirima yeze ni myinshi ariko abasaruzi ni bake, nimusabe rero nyir’imyaka yohereze abasaruzi mu murima ye (Luka 10, 2)”. Si ku bwacu twenyine, ahubwo Umubyeyi Bikira Mariya yirambagirije aba bakobwa mu maparuwasi bavukamo ariyo Byumba, Runaba, Bungwe, Muramba na Shangi. Aba bari bumvise ijwi ry’Umubyeyi, bararyumvira, bararikurikira. Bamurikiwe na Roho Mutagatifu ndetse n’Umuryango, none uyu munsi biyemeje kugira amasezerano imbere y’Umwepisikopi, Abasaseridoti, Ababikira, ababyeyi n’abavandimwe n’imbaga y’Abakristu.
Ni koko: “Icyo Imana yakunze wowe wacyanga ute?”. Mwahisemo neza, Nyagasani muri kumwe! Turabashyigikiye. Nyagasani yarabatoye namwe ni mumukundire. Bana bacu, bari ba Nyagasani, mugiye mu butumwa bukomeye. Mwanyuze mu nzira ndende. Nimukomere rero ku masezerano yanyu kandi azere imbuto kar’ijana, mukorera Imana, Kiliziya n’igihugu. Muzihanganire ingorane zose muzahura nazo, mukomere ku BUSUGI, UBUMANZI no KUMVIRA. Mubonye umunani, muzawubyaze magana inani mirongo inani n’umunani!!! Mwavuye mu bantu mutumwe mu bantu. Natwe ababyeyi twabareze gikristu, aho twabahwituye tukarenza urugero, muhatubabarire. Tuzakomeza kubagira Inama nziza uko bishobotse, namwe mujye mugisha inama ababakuriye ndetse na bagenzi banyu.
Turashimira abadufashije kubarera, abarimu, Ababikira b’uyu Muryango, Abasaseridoti ndetse n’igihugu cyacu.
Tubaragije Bikira Mariya Ugira Inama Nziza kandi akomeze atore mu miryango y’Abanyarwanda abamwiyegurira.
Imana iturinde twese, Roho wayo adukomeze, Mariya Nyina wa Yezu akomeze atugire inama nziza. MURAKOZE”.
Umubikira uhagarariye abasezeranye, Mama Verena MUHINEMA, mu ijambo rye, yagize ati:
“ … Turashimira Imana yaturemye idukunze, ikadutora ku buntu bwayo kandi ikadutoneha, uyu munsi ikaba idusendereje ibyiza byayo.
Turashimira ababyeyi batubyaye, abakiriho n’abatakiriho, Imana izabaduhembere. Turashimira Umuryango watwakiriye ukadufasha kurushaho gukunda Imana. Turashimira Umukuru w’Umuryango w’Ababikira b’Umubyeyi Ugira Inama Nziza n’Ababikira bakuru bacu badufashije.
Dufashijwe n’imbaraga za Roho Mutagatifu, tubijeje kuzakomeza guharanira icyateza imbere Umuryango hamwe na Kiliziya umubyeyi wacu. …
Turabasaba inkunga y’isengesho ngo tuzabe indahemuka kuri aya masezerano.
Turangije twongera kubashimira kandi tubaragiza Umubyeyi Bikira Mariya Ugira Inama Nziza, abarinde iteka."
Mama Vestina MUKASINE, uhagarariye umukuru w’Ababikira Umubyeyi Ugira Inama Nziza mu Rwanda, mu jambo rye, yabagiriye Inama yo kuzihanganira kumanuka imisozi no kuzamuka indi bamamaza Inkuru Nziza kandi nta gihembo bategereje. Ati: “Ntimukagende mureba ibigezweho, mujye mushimishwa n’ibyo Umuryango ubagenera”. Yarangije ashimira bakuru babo b’Ababikira bababaye hafi ntibagire icyo babura ari ku mubiri ari no ku mutima, ashimira ababyeyi bumvise icyifuzo cy’abana babo bakabashishikariza kwitaba umuhamagaro wabo none bakaba babibagaragarije. Yashimiye Abasaseridoti bitabiye guhimbaza uwo munsi cyane cyane abavuye mu Maparuwasi abo Babikira bavukamo, ashimira kandi n’imbaga y’Abakristu bitabiye ibyo birori.Yashimiye n’Umwepisikopi wemeye kwakira amasezerano.
Ibirori byashojwe no kwiyakira, gutanga impano ku basezeranye n’umugisha w’Umwepisikopi
Byakiriwe na Padiri Valens NSABAMUNGU
Paruwasi NYAGAHANGA.


text:
Itorero Wells Salvation rigiye kwimika no guha inkoni y’ubushumba umushumba mukuru waryo KIGABO B. Douglas. Uyu muhango uzabera kuri ‘Christian Life Assembly’ riherereye I Nyarutarama, ku ya 26/04/2015, saa munani z’amanywa (2:00 PM).
Nk’uko bitangazwa na Pastor BIHONZI Gedeon, umuvugizi wungirije, abinyujije mu itangazo rigenewe abanyamakuru, ngo uyu muhango uzabanzirizwa n’igiterane cy’ivugabutumwa cyizaba guhera ku cyumweru, talikiki ya 19/04/2015 kugeza ku ya 25/04/2015, buri saa munani z’amanywa (2:00 PM). Ngo hazajya haba kandi n’amateraniro ya buri mugoroba guhera saa kumi n’imwe kugeza saa moya z’umugoroba (17h-19h) ibi bikorwa byombi bikazajya bibera ku kicaro cy’iri torero Kimironko.
Zimwe mu ntego z’iri torero ni ukuvuga ubutumwa bwiza bwa Kristo mu mwuzuro wabwo: ni ukuvuga agakiza k’umubiri, ubugingo ndetse n’Umwuka. Gufasha abatishoboye, gukangurira urubyiruko gukora no kwirinda ibiyobyabwenge, gukangurira abanyamuryango bose kwitabira gahunda za leta z’iterambere, harimo « ubwishingizi mu kwivuza (mutuelle de santé), kwihangira imirimo na gahunda z’ubumwe n’ubwiyunge nka gahunda ya ndi ‘Umunyarwanda’»
Iri torero ‘wells Salvation Church’ ni umuryango ushingiye ku idini, ufite ubuzima gatozi buri mu igazeti ya leta yo ku wa 22 nzeri 2014 nimero (nº024/2013). Rikaba rifite icyicaro cyaryo mu murenge wa kimironko, akarere ka Gasabo.


text:
Yesaya 9:5 - Nuko umwana yatuvukiye duhawe umwana w’umuhungu, ubutware buzaba ku bitugu bye. Azitwa Igitangaza, umujyanama, Imana ikomeye, Data wa twese Uhoraho, Umwami w’amahoro.
Kimwe mu bintu bitangaje kandi bibabaje ni ukubona ukuntu abatuye isi bafashe Yesu wo kuri Noeli.
Muri iyi myaka mike ishize, naganiriye n’abantu benshi mbabaza uko bafashe Noeli, benshi bansubiza ko ari Ibirori by’abana ! Abana bizihiza kuvuka k’undi mwana !
Ntibitangaje kuko Yesu wo kuri Noeli abenshi bamufashe nk’akana k’uruhinja gahora kavuka katajya gakura, gahora muri "berceau".
Akana k’intege nke...gakorerwa byose !
Ubu inzu zose z’abakomeye zatangiye gushyirwamo imitako irimo "berceau", igiti cya Noel (Sapin), umusaza witwa "Pere Noel"....Ibyo byose kwifatanya n’abana kwizihiza umunsi wabo !
Birababaje.
Hari ibintu 3 nifuje ko umenya none :
1. Umwana wavutse ni Umwami
Ijambo duhawe "Umwana" w’umuhungu" ntirivuga ku ngano y’umwana ahubwo ryari ijambo rimenyerewe rivuga Umwami. Nk’uko biri mu Isezerano rya Dawidi.
2 Samweli 7:12 - Kandi iminsi yawe nigera ugasinzirana na ba sogokuruza bawe, nzimika umwana wawe wibyariye akuzungure, kandi nzakomeza ubwami bwe.
Ijambo Umwana ryari izina ry’icyubahiro ry’Umwami. Ni nabyo Daniel yeretswe.
Daniyeli 7:13 - 14"
Hanyuma ncitegereza ibyo neretswe nijoro, mbona haje usa n’umwana w’umuntu aziye mu bicu byo mu ijuru, aza umujyo umwe asanga wa Mukuru nyir’ibihe byose, bamumugeza imbere.
Nuko ahabwa ubutware n’icyubahiro n’ubwami, kugira ngo abantu b’amoko yose y’indimi zitari zimwe bajye bamukorera. Ubutware bwe ni ubutware bw’iteka ryose butazashira, kandi ubwami bwe ni ubwami butazakurwaho. Yesaya nawe yeretswe kuri uriya Mwana nk’uko twabisanze muri kiriya cyanditswe.
2. Umwana wavutse aruta abandi bami
Uriya mwana benshi bafata nk’agahinja arakomeye. Araruta Umwami Dawidi.
Mariko 12:37 - Mbese ko Dawidi amwita Umwami, none yabasha ate no kuba umwana we ?".
3. N’ubwo yitwa agahinja izina rye rirakomeye
Izina rye Rirenze kuba "Agahinja" (Umwana Yesu/L’enfant Jesus) !
Amazina ijuru ryamwise, uretse n’umwana uvutse, ntawundi Mwami wigeze ayahabwa : "Igitangaza", "Umujyanama", "Imana ikomeye", "Data wa twese" "Uhoraho", "Umwami w’amahoro".
Buri rimwe muri aya mazina ryihishe mo ububasha n’ibisobanuro.
Tuzayagarukaho ! Ikibazo nkubaza : Mu gihe twitegura kwizihiza Noeli, wewe ufashe Yesu gute ?
Mugire umunsi mwiza mwese !
Dr Fidèle MASENGO
Foursquare Church Kimironko
masengof@yahoo.fr
Amateka y’uko Umwuka Wera yamanukiye bwa mbere mu Bigutu mu karere ka...
"Igihe cyawe kirasohoye" Dr Bishop Fidèle Masengo
"Icyo Imana yakwanditseho ntawe uriho wagihindura" Rev. Pst Rwagasana...
Uganda : Abafite ubumuga bwo kutumva basenga bate ?
"Igipimo cyo gukiranuka kwawe" Bishop Masengo Fidele
17-01-2017br>
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
17-01-2017br>
Amerika : DONALD TRUMP ashobora kugambanirwa n’Inzego z’Iperereza
16-01-2017br>
Umurundi Nahimana Thomas, ari guteka umutwe muri Amarika
16-01-2017br>
Fatima-Portugal : Habaye umuhango wo gusezera kuri Kigeli V, ikimenyetso...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
DONALD TRUMP Ashobora kuba atazi ikimuhatse n’ubwo agiye kuba Perezida...
14-01-2017br>
Press Conference : Intambara yongeye kurota hagati ya Donald Trump...
13-01-2017br>
Uko Kigeli bashakaga kumutabariza muri Portugal, n’ uko yazanywe mu Rwanda...


text:
Nyange: Ntibishimiye ko batashyinguye intwari mu gicumbi cyazo
Kudindira kw’imirimo yo kubaka byabaye inzitizi Abatuye umurenge wa Nyange ngo ntibishimiye ko kuwa 1 Gashyantare 2016 batashyinguye intwari z’Imena ku gicumbi cyazo. Kuwa 31 Ukwakira 2015, nibwo imirimo More...
Nyange : Barizihiza imyaka 18 y’intwari z’i Nyange
Kuwa 18 Werurwe 1998- kuwa 18 Werurwe 2015, imyaka 18 irashize mu karere ka Ngororero mu murenge wa Nyange hiciwe abanyeshuri nyuma yo kwanga kwitandukanya hakurikijwe ubwoko nkuko babisabwaga n’abacengezi More...


text:
Nyamagabe: Abagenerwabikorwa ba VUP bishyize hamwe ngo baharanire kwigira.
Abagenerwabikorwa ba gahunda ya VUP (Vision Umurenge Program 2020) bafashe umwanzuro wo kwishyira hamwe bakajya bizigamira bagamije kuzakora umushinga wabateza imbere bityo bagatera intambwe bagana ku kwigira, ndetse More...
Inkunga Leta igenera abakene b’i Rwamagana bayimarira mu rwagwa
Abayobozi mu nzego zose z’ibanze mu Karere ka Rwamagana bahangayikishijwe n’uko inkunga leta igenera abakene muri ako Karere bayimarira mu rwagwa, ikazarangira ibasize mu bukene aho kubateza imbere. Abayobozi More...


text:
ADEPR ngo ntiyigeze ibuza abakirisito bayo kwambara bikini
Mu gihe bimenyerewe ko abogera muri pisine bambara utwambaro tugaragaza ibibero byabo tuzwi nka “Bikini” Amahame y’ Itorero rya Pantekote mu Rwanda (ADEPR), akaba abuza abakiristo b’ iri torero kwambara imyambaro igaragaza ibibero byabo, ngo ntibabujijwe kwambara bikini bagiye koga muri Pisine.
Abakiristo ba ADEPR by’ umwihariko ab’ igitsina gore bazwiho kwambara imyambaro itagaragaza amatako yabo. Ninako amahame iri torero abiteganya kuko utabyubahirije ahabwa ibihano by’ itorero birimo kubuzwa kuririmba muri Chorale no guhezwa ku igaburo ryera.
Ku mbuga nkoranyambaga abantu baribaza niba umukirisito wo muri ADEPR aramutse yambaye bikini akajya kongera muri pisine rusange bitakwica ivugabutumwa. Ni impaka zatangiye tariki 13 Ugushyingo 2016, ubwo ADEPR yashyize ku mbuga nkoranyambaga zayo “facebook na twitter” amafoto ya pisine ya Dove Hotel (hoteli y’ itorero ry’ ADEPR)
Aya mafoto yahise atangira gukwirakwizwa mu magurupe abantu bahuriramo kuri “Whatsapp” ibitekerezo bitangira gutangwa.
Hari uwagize ati “Nabuze umuntu n’umwe unsubiza wo mu bayobozi ba ADEPR...koko ni byiza kugira imishinga ibyara inyungu nk’izi hotel ariko se iri shoramari ibyo rizateza nyuma bizavuga ubutumwa koko cyangwa bizinjiza nibyo mutarabona. Tuvuge nka korali ihisemo gusohokera muri Dove gushima Imana bakishima bagafata agafanta ndetse bagashyiramo twa bikini bakoga...nk’itorero ribwiriza ubutumwa ikizavamo hano bazagikizwa n’iki?"
Pisine ya Dove hoteli
Yakomeje agira ati "Umugabo yabonye ikibero cya mushiki we baririmbana...cyangwa umugore warebye mu gatuza ka musaza we muri Kristo Yesu. Mbese umunsi nzahasohokere nkahahurira na mabukwe yaje koga nanjye ari byo ngiye gukora...ivugabutumwa rirapfuye 100%.”
Mu kiganiro yagiranye na IGIHE, Pasiteri Ruzibiza Viateur ushinzwe itangazamakuru muri ADEPR, yavuze ko koga muri pisine bitabujijwe muri iri Torero.
Yagize ati “Nta muntu wabujijwe siporo rwose, ibyo byaba ari ukurengera. Ubu ngubu se nta mukirisitu wa ADEPR ujya koga? Na mbere y’uko pisine ya ADEPR yuzura wibwira ko nta bakirisitu bo muri ADEPR bajya koga? Barahari rero kandi nibwira ko nta gishya kizaba gihari. Uko bazaba bafatwa ni nk’uko nubu bafashwe kuko barahari baroga kandi ndibwira ko nta gitangaza kirimo.”
Pasiteri Ruzibiza yakomeje avuga ko pisine ya Hotel Dove itaruzura neza, gusa nta muntu uzaba yemerewe kuyogeramo yanyweye ibisindisha.
Ni ubuhe buryo buzakoreshwa ngo abanywa ibisindisha batazakandagiza ikirenge muri Hotel Dove?
Umuntu ashobora kwibaza niba hazatangwa amatangazo, avuga ko nta muntu unywa ibisindisha uhawe ikaze muri iyi Hotel, Pasiteri Ruzibiza avuga ko nta mukiriya bazabaza niba anywa inzoga cyangwa niba atazinywa.
Yagize ati “Umunsi wo kuyitaha nugera abantu bazatangaza serivisi zihakorerwa hanyuma ababikunze bazitabire ndumva nta kibazo.”
Dove Hotel ifite ibyumba 72 birimo 12 by’abanyacyubahiro hamwe n’ibyumba bine bizajya biberamo inama birimo ikinini gishobora kwakira abantu ibihumbi bine n’ibishobora kwakira abava ku 100, kugera kuri 500.
Iyi hotel yatwaye asaga miliyari eshanu z’amafaranga y’u Rwanda, byari biteganyijwe ko izatahwa muri uku kwezi k’Ugushyingo, ariko ngo hari imirimo itararangira neza, ikaba izatahwa mu ntangiriro z’umwaka wa 2017.
Ibitekerezo
-
ZIRIMWABAGABO Alexis
11 December 2016 -
ITORERO NIRIGUMANE UMUCO WARYO NIRYO RIRIHA GACIRO ,NIBATANGIRA KWAMBARA IMYAMBARO NKIYO ( BIKINI) KUKO BAGIYE KOGA NIBINDI BAZABYEMERERWA BUHORO BUHORO CYANGWA BABIRENGEHO BITYO ITORERO RISE NANDI YOSE
-
innocent
30 November 2016 -
eh natwa twenda tugaragaza amatako koko umurokore???!!! ubwose indangagaciro umurokore izaba ishingiye he? badushakire indi myenda yokogana twikwije
-
innocent
30 November 2016 -
eh natwa twenda tugaragaza amatako koko umurokore???!!! ubwose indangagaciro umurokore izaba ishingiye he? badushakire indi myenda yokogana twikwije
-
rukundo prince
30 November 2016 -
abapentekote barajijutse ntabwo ari injiji kandi abayoborwa n’Umwuka w’Imana nibo bana b’Imana, ikibazo si piscine cyangwa bikini nta na hotel itagira piscine. Ibyo ntibibarangaze dukomeze dukore umurimo w’Iyaduhamagaye kandi iwacu ni mu ijuru tuzagororerwa.
-
rukundo prince
30 November 2016 -
abapentekote barajijutse ntabwo ari injiji kandi abayoborwa n’Umwuka w’Imana nibo bana b’Imana, ikibazo si piscine cyangwa bikini nta na hotel itagira piscine. Ibyo ntibibarangaze dukomeze dukore umurimo w’Iyaduhamagaye kandi iwacu ni mu ijuru tuzagororerwa.
-
Munyembabazi Diogene
29 November 2016 -
Paulo.ati"kwitoza ku mubiri kugira umumaro kuri bike" yabwiye Timoteyo ayo magambo ashaka kwerekana akamaro ka sport Ku mukristo.ibyo bike harimo sports zitandukanye niyo koga irimo.ndumva rero Adepr ubwo yahisemo ubucuruzi bwa hotel idakwiye gushyiraho rutangira kuko busness nta vangura ribamo ifaranga ripfa kuba rije.ikindi abantu be gushakira ibyaha aho bitari kuko kubona umuntu yoga nta sakirirego irimo.ahubwo bigishe abayoboke babo icyaha ivyaricyo byukuri Atari ukuvuga ngo imyambarire cg imibereho y’abantu no gusenga byukuri.


text:
Ngabo Abayobozi Dufite Dawe.!!!!!! Evode Kweri Ubona Gutera Ubuse Aribyo Byari Byabazinduye? Burya Bwose Nakumvaga Kuri "Media" Nkakwibeshyaho.??!!! Aliko Biriya Washubije Nyiricyubahiro Musenyeri Waratwigaragarije Nkubonamo Ubuhanga. Nkakugayira Guhubuka Nkuwayobye Ingero Ni.2 Natanga:urahurudutse Uje Gukorana Nagatsiko Kamabandi Mugihe Gito Utwandagarije Abayobozi None Uteye Ubuse Musenyeri Nkaho Muri Mumuhango Wubukwe Guhubuka Kwawe Kuzaguta Mukanwa Kingona Mbandoga Umwami!!!!
Samantha Lindsay - 17/12/2016 saa 10:37